**Тәрбие сағатының тақырыбы: «**Салт-дәстүрім жарасқан»

**Тәрбие сағатының мақсаты:** Оқушылардың әр пән бойынша алған білімдерін тексере отырып, білім – білік дағдыларын байқау, ақыл-ой өрісін жан-жақты дамыту. Ана тілін сүюге, аталы салт-дәстүрімізді түсінуге үйрету. Елін, жерін қастерлеп, қорғауға тәрбиелеу.

**Мұғалімнің сөзі :** Балалар, әр ұлттың өзіндік ерекшелігі, салт- дәстүрі, діні, тілі болатыны белгілі. Біздің тәрбиеміз де ананың ақ сүтімен, ана әлдиінен, атаның қасиетті сөздерінен бастау алады. Үлкен кісілерді тыңдап, олардың сөздерін еске сақтап, құрметтеуіміз керек.Бүгінгі кездесуіміз қазақ халқының салт- дәстүрі жайлы болатынын естеріңе салып өтемін.

Біз енді үш топпен танысып өтейік;

І-топ Қамшы тобы, ІІ-топ Домбыра тобы, ІІІ-топ Алқа тобы.

***І-сайыс*** *«****Сурет құрастыру****» 1мин*

(оқушылар сурет құрастыру арқылы салт-дәстүрді табады.)

**І-топ**

1. Шашу

**ІІ-топ**

1. Тұсау кесу

**ІІІ-топ**

1. Тілашар

***ІІ-сайыс «Бейнетаспа»*** *4-5 мин*

(оқушылар бейнежазбаны көріп, салт-дәстүрге байланысты сұрақтарға жауап береді.)

**І-топ**

1. Қырқынан шығару

Сұрақтары:

1. Дүние есігін ашқан нәрестеге қырық күн толғанда жасалатын дәстүр қалай аталады? ( қырқынан шығару дәстүрі)
2. Қырықы күн ішінде сәбиде қандай өзгерістер болады? ( Қырық күн ішінде сәбидің денесі ширап, көз тоқтатат, әр құбылысты, дыбысты ажырата бастайды.)
3. Ыдысқа жылы су құйылып , адалдық пен пәктіктік белгісі ретінде не салынады? (күмістен жасалған бұйымдар салынады.)

Перзентіміз малды болсын деп не салынады? ( қойдың асығы салынады.)

1. Күнің күмістей жарқырап тұрсын, отыз омыртқан жылдап бекісін,қырық қабырған тез қатайсын деп тілектер айтылып неге шомылдырады?

( қырық қасық суға және оған сүт қосып шомылдырады.)

1. Нәрестені шомылдырып болған соң не істейді? (қарын шашы мен тырнағын алады. Тырнағын адам аяғы баспайтын жерге көміп, қарын шашын ақ матаға салып орап қояды.)

**ІІ-топ**

1. Бесікке салу

Сұрақтары:

1. Бесіктің балаға қандай пайдасы бар? (бесік сәбидің деңсаулығына пайдасы зор. Оған жатқан баланың дене бітімі тік, қол- аяғы түзу, ширақ болып өседі.)
2. Бесік қандай ағаштан жасалады? (бесік арша,жиде, өрік ағашынан жасалады.)
3. Бесіктің қандай құрал жабдықтары бар? ( ши жөргек, құс төсек, жастық, көрпе, кепіл, тартпа бау,түбек, шүмек, жабу сынды құрал – жабдықтары бар)
4. Сәбиді бесікке қашан салады? (сәбиді бесікке қырқынан шығарған соң салады)
5. Бесікті кімдер әкеледі? ( бесікті нағашы жұрты әкеледі.)

**ІІІ-топ**

2) Құлақ тесу

Сұрақтары:

1. Қазақ халқымыз қыз баласының құлағын неше жастан бастап тескен? ( жеті не тоғыз жасқа келгенде қыз баласының құлағын тескен.)
2. Қыз баласының құлағын тесудің өзіндік мәні қандай? ( құлыншағы бой түзеген қызымыз балалық шақты артқа тастап, бой түзейді деген қағиданы ұстанған.)
3. Құлақты қандай адамға тестірген? ( құлақты қолы жеңіл адамға тестірген.) Қандай сырға таққан? ( күміс сырға таққан.)
4. Құлақты қалай тескен? ( құлақтың сырғалығын тарымен ұйқалап, тері жансызданғаннан кейін инемен тескен.)
5. Құлағын тескен қызға не кигізген? ( бүрмелі көйлек, үкілі тақия кигізген.)

***ІІІ-сайыс «Көрініс сайысы»*** *2-3 мин*

*Әр топ өз ойларынан қажетті заттарды қолданып, ым- ишарамен немесе іс –қимылмен кез –келген бір дәстүрді көрсетеді.*

**Мұғалімнің сөзі:** Үш сайыстан құралған ойынымыздың қорытындысын анықтау үшін, әділ-қазылар алқасына сөз кезегін береміз.

І,ІІ,ІІІ-орын алған топтар марапатталады.

Павлодар қаласының №35 жалпы орта білім беру мектебі.

Тақырыбы: **«**Салт-дәстүрім жарасқан»

Орындаған: Сырнай Б.

2017-2018 оқу жылы